Schã im negstn Joa san åwa naiche Kempf ausbrocha und da Griag géng de Markomanen håd fu då ã in Marcus Aurelius sâi gãnze Regentschåft dauat. Zan Schlus hãm de Röma eana gãnz milidearischs Potenzial zãmzong und hãm 10 Legionen (50.000 Soidådn und nu amoi so fü Hüfsainhaidn) an da Donau zãmzong und so de Markomanen zan Schlus komplet besigt. D XIIII Gemina woa õane fu denane Legionen und is danåc zua Bewåchung fu da Grenz waida in Carnuntum blim, wo woaschainli a da Marcus Aurelius im Joa 180 gschdoam is.